OpenLLM-France/wikimedia huggingface dataset:
# Horriwil

Horriwil Suitzako udalerria da. Solothurn kantonamenduan dago, Solothurn kantonamendua barrutian. 2014an 846 biztanle zituen 2,6 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67343
* Multimedia: Horriwil / Q67343
# Horrela hitz egin zuen Zarathustrak

Horrela hitz egin zuen Zarathustrak (Also sprach Zarathustra) Richard Strauss konposatzaile alemaniarrak 1896. urtean idatzi zuen olerki sinfonikoa da, Friedrich Nietzsche filosofo eta idazle alemaniarraren izen bereko liburuan oinarriturik.

## Stanley Kubrick

Stanley Kubrick zine zuzendari estatubatuarrak, olerki sinfoniko honen hasiera hartu zuen 2001, Espazioan Odisea Bat izeneko bere pelikularen sarrerako soinu bandaren zati izateko, Johann Strauss II.aren Danubio Urdinarekin batera.

## Instrumentazioa

Piccoloa, hiru zehar txirula, hiru oboe, korno ingeles bat, hiru klarinete Mi eta Sian, klarinete baxu bat Sian, hiru fagot, sei korno Fan, lau tronpeta Don, hiru tronboi, bi tuba, tinbalak, danbor baxua, txindatak, kariloia, kanpaia Mi baxuan, organoa, bi harpa eta korden ahots askotako ez ohiko banaketa batentzako idatzitakoa da: (lau biolin sekzio, lau biola sekzio...)

## Zatien izenburuak

* Argitzea
* Mundutik haratagokoena
* Nahi Handiarena
* Poz eta Pasioena
* Hilobiaren kantua
* Zientziarena
* Gaixoa
* Dantzaren kantua
* Gaueko bidaiariaren kantua

## Kanpo estekak

* Datuak: Q35720
* Multimedia: Also sprach Zarathustra (Strauss) / Q35720
# Horrible Bosses

Horrible Bosses (euskaraz Nagusi Izugarriak), 2011ko Seth Gordon estatubatuarrak zuzendutako komedia beltz bat da. Jason Bateman, Charlie Day, Jason Sudeikis, Jennifer Aniston, Colin Farrell, Kevin Spacey, Donald Sutherland eta Jamie Foxx aktoreek antzeztu zuten.
Horrible Bosses 2 (2014) jarraipena izan zuen.

## Argumentua

Oharra: Atal honek istorio osoa edo amaiera argitzen du.
Nick Hendricks (Jason Bateman), Kurt Buckman (Jason Sudeikis) eta Dale Arbus (Charlie Day) gizasemeentzat beren eguneroko errutina jasangarriagoa izateko modu bakarra haien lanetako Dave Harken (Kevin Spacey), Julia Harris doktorea (Jennifer Aniston) eta Bobby Pellit (Colin Farrell) nagusi nazkagarriak desagertaraztea litzateke. Gau batez edanak zertxobait kemenduak eta Dean "Motherfucker" Jones (Jamie Foxx) preso ohiaren aholkuz, beren ustetan bikaina den haien hiru nagusiak akatzeko plan bat prestatuko dute. Arazo bakarra plana hura prestatu duen garuna bezain bikaina izatean datza.

## Aktoreak

* Jason Bateman: Nick Hendricks
* Charlie Day: Dale Arbus
* Jason Sudeikis: Kurt Buckman
* Kevin Spacey: Dave Harken
* Jennifer Aniston: Julia Harris
* Colin Farrell: Bobby Pellitt
* Jamie Foxx: Dean "Motherfucker" Jones
* Donald Sutherland: Jack Pellit
* Julie Bowen: Rhonda Harken

## Kanpo estekak

* IMDBko fitxa irakurgai (Ingelesez)
* Datuak: Q908556
* Multimedia: Horrible Bosses / Q908556
# Horrelako

Horrelako The Uski's euskal surf rock taldearen abesti bat da. 2005ean Itxosun Zarati diskoaren barnean kaleratu zuten.

## Kanpo estekak

* The Uski's taldearen Horrelako abestiaren bideoklipa ikusgai eta entzungai.
# Horridovalva

Horridovalva Gelechiidae familiako tximeleta genero bat da. Bere espezie tipoa Horridovalva tenuiella da.

## Espezieak

| Espeziea | Irudia | Egoera |
| Horridovalva renatella | | daturik gabe |
| Horridovalva tenuiella | | daturik gabe |

## Kanpo estekak

* Datuak: Q5905030
# Hewlett (New York)

Hewlett Ameriketako Estatu Batuetako erroldak esleitutako leku bat da. Nassau konderrian dago, New York estatuan. 7.262 biztanle ditu, 2,327578 kilometro koadroko azaleran banatuta.

## Ikus, gainera

* Nassau konderria

## Kanpo estekak

* Datuak: Q3477054
* Multimedia: Hewlett, New York / Q3477054
# Hewett (Wisconsin)

Hewett Ameriketako Estatu Batuetako inkorporatutako herri bat da. Clark konderrian kokatuta dago, Wisconsin estatuan. 295 biztanle ditu, 35,8 kilometro koadroko azaleran banatuta.

## Ikus, gainera

* Clark konderrian

## Kanpo estekak

* Datuak: Q1616629
# Hewettita

Hewettita]] =

## Ezaugarriak

Hewettita oxido mineralaren formula kimikoa hau da: ${\ce {CaV6O16 * 9H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Hewettite: Mineral information, data and localities.» www.mindat.org (Noiz kontsultatua: 12-05-2019).
# Hevsel lorategiak

Hevsel lorategiak (turkieraz: Hevsel Bahçeleri) ekialdeko Turkiako laborantzarako eremua da, Diyarbakırreko gotorlekua eta Tigris artean daudenak. Jada k.a. IX. mendeko aramear kroniketan aipatuak, hiriari janaria eman zioten. Asurnasirpal II.ak hiria hartu zuenean lorategiak suntsitu zituen.
UNESCOk 2015en harresia, Diyarbakırreko gotorlekuarekin batera, Gizateriaren Ondare izendatu zuen.

## Erreferentziak

* ↑ (Ingelesez) UNESCO. Sites in Denmark, France and Turkey inscribed on UNESCO's World Heritage List. .

## Kanpo estekak

* Datuak: Q19611498
* Multimedia: Hevsel Gardens, Diyarbakır / Q19611498
# Hewitt (Texas)

Hewitt Texasko hiri bat da. McLennan konderrian kokatua dago. 2010ean 13.549 biztanle zituen, 17,66 kilometro koadrotan banatuta.

## Ikus, gainera

* McLennan konderria

## Kanpo estekak

* Datuak: Q999293
* Multimedia: Hewitt, Texas / Q999293
# Hewitt (Minnesota)

Hewitt Minnesotako hiri bat da. Todd konderrian kokatua dago. 2010ean 266 biztanle zituen, 5,32 kilometro koadrotan banatuta.

## Ikus, gainera

* Todd konderria

## Kanpo estekak

* Datuak: Q2060399
# Hewas Water

Hewas Water, Ingalaterrako Kornualles konderriko herrixka bat da, St Mewan parrokian.

## Kanpo estekak

* Datuak: Q5748370
# Hiljmnijeta Apuk

Hiljmnijeta Apuk (Mitrovica, 1956ko ekainaren 2a) pertsona desgaituen eskubideen aldeko ekintzaile kosovarra da.

## Bizitza

1956an jaio zen Mitrovica hirian, bosniako jatorriko familian. Altuera txikiarekin jaio zuen, eta gurasoak independentzia lortzeko egindako ahaleginen aldekoak ziren. Esaterako, autoa pedaletara heldu ahal izateko egokitzen lagundu zioten, eta 18 urterekin lortu zuen gidabaimena. Horrek ikasketak jarraitzeko aukera eman zion, eta ekonomia eta zuzenbide ikasketak egin zituen Pristinako Unibertsitatean.
1980ko hamarkadatik aurrera, muskulu-distrofia eta nanismoa duten pertsonen eskubideen aldeko ekintzailea da. Little People of Kosovo gobernuz kanpoko erakundea sortu zuen. Erakundea 1999an sortu zen, Kosovoko Gerra amaitu ostean, AEBetako Little People of America erakundeak inspiratuta.
Erakundearen eta boluntario-lanaren bidez, desgaitasuna duten pertsonentzako lan-eskubideen alde borrokatzen du. Gainera, desgaitasuna duten emakumeen eta nesken aldeko kanpainetan ere aktiboa da.
Apuk Nazio Batuen Batzar Nagusiko ad hoc batzordeko kide izan zen eta Desgaitasuna duten Pertsonen Eskubideei buruzko Nazioarteko Konbentzioa idazten lagundu zuen. Aktibista izateaz gain, artista ere bada.
2013an, Nazio Batuen Saria eman zioten.

## Erreferentziak

* 1 2 3 4 (Serbieraz) Loxha, Amra Zejneli. «Apuk: Priznanje UN uklesalo Kosovo među svetske borce za ljudska prava» Radio Slobodna Evropa 2013-12-14 (Noiz kontsultatua: 2024-03-13).
* ↑ (Frantsesez) «Droits de l'homme : 4 activistes majeurs dont on parle peu» ToneoFirst 2019-12-09 (Noiz kontsultatua: 2021-04-30).
* 1 2 3 (Ingelesez) Apuk, Hiljmnijeta. «Gender equality reduces poverty» Source 2015-11 (Noiz kontsultatua: 2024-03-13).
* 1 2 3 4 5 (Ingelesez) «Pakistani activist Malala Yousafzai among winners of 2013 UN human rights prize» UN News 2013-12-05 (Noiz kontsultatua: 2024-03-13).
* 1 2 3 4 (Ingelesez) «Winners of the United Nations Human Rights Prize for 2013 announced» OHCR (Noiz kontsultatua: 2021-04-30).
* ↑ (Bosnieraz) «Apuk: Položaj osoba sa invaliditetom je loš u svim oblastima života» KIM radio 2020-12-03 (Noiz kontsultatua: 2021-04-30).
* ↑ (Ingelesez) Rethinking disability: world perspectives in culture and society. Antwerpen: Patrick Devlieger (argitaratze data: 2016) ISBN 978-90-441-3417-9. (Noiz kontsultatua: 2024-03-13).

## Kanpo estekak

* Datuak: Q19544756
# Hilketa lokartua

Hilketa lokartua (ingelesez: Sleeping Murder) Agatha Christiek idatzitako eleberri bat da. 1976an argitaratu zen. Miss Marple pertsonaia eleberri honetan ere agertzen da.

## Argumentua

Oharra: Atal honek istorio osoa edo amaiera argitzen du.
Gwendak eta bere senarrak Hillside izeneko etxea erosi dute Ingalaterrako Dillmouth herrian, baina gauza oso bitxiak gertatzen hasi dira. Gwenda etxe horren iraganarekin topo egiten hasten da, baita bere iraganarekin ere.

## Pertsonaiak

* Miss Marple: neskazahar adinekoa, buruargia eta sudurluzea.
* Gwenda Reed: Hogeita bat urteko emakume ederra, Gilles Reedekin ezkondu berria. Zeelanda Berrian bizi izan da, Ingalaterran bizitzera etorri baino lehen.
* Gilles Reed: Gizon gazte atsegina eta Gwendaren senarra.
* Kelvin Halliday: Britaniar armadako ofiziala eta Gwendaren aita.
* Helen Halliday: Emakume oso ederra, Kelvin Hallidayren bigarren emaztea eta Gwendaren amaordea.
* James Kennedy: Sendagilea eta Helen Hallidayren anaiordea.
* Walter Fane: Abokatu-bulego bateko zuzendaria. Berak eta Helen Hallidayk ezkon-hitza emana eduki zuten, baina azkenean ez ziren ezkondu.
* Jack Afflick: Helen Hallidayren gaztetako mutil-laguna.
* Richard Erskine: Helenekin izugarri maiteminduta egon zen gizon ezkondua.
* Lily Abbott: Hallidaytarren neskamea.
* Edith Pagett: Hallidaytarren sukaldaria.
* Léonie: Gwendaren haurtzain suitzarra.
* Cocker andrea: Reedtarren sukaldaria.
* Primer inspektorea: istorioko gertakariak ikertzeko ardura duen inspektorea.

## Kanpo estekak

* Datuak: Q662997
# Hilkenbrook

Hilkenbrook Alemaniako udalerria da. Saxonia Beherea estatuan kokatuta dago, [[Emsland barrutia|Emsland]] barrutian. 2014an 809 biztanle zituen 11,12 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q635738
* Multimedia: Hilkenbrook / Q635738
# Hilkka Rantaseppä-Helenius

Hilkka Rantaseppä-Helenius (Finlandia, 1925- Paimio, Finlandia, 1975eko maiatzaren 7a) finlandiar astronomoa izan zen.

## Biografia

Matematika ikasten hasi zen irakasle izateko asmoz. Yrjö Väisälä astronomo finlandiarrak astronomo bihurtzeko inspirazioa eman zion. Baserritar baten alaba izaki, bere ukuiluan behatoki bat izateko pribilegioa izan zuten astronomo zoragarri bakarretakoa izan zen.
Berrogeita hamar urterekin istripu batean hil zen. Florian 1530 Rantaseppä asteroidea bere oroimenean izendatu zuten.

## Karrera zientifikoa

Planeta txikiak behatzen aritu zen, eta, gainera, laguntzaile gisa aritu zen Tuorlako Behatokian, 1956tik 1962ra. 1962an, behatzaile bihurtu zen lanpostu huts bat eskuratu zuenean. 1975 arte egon zen behatzaile. Kevolako Behatokiaren eraikuntzan ere parte hartu zuen Tähtitieteellis-optillinen seurak (Astronomiako Elkarte Optikoa), 1963an.

## Aintzatespenak

* Florian 1530 Rantaseppä asteroidea bere oroimenean izendatu zuten.

## Erreferentziak

* 1 2 3 4 (Ingelesez) Dictionary of Minor Planet Names. doi:10.1007/978-3-540-29925-7. (Noiz kontsultatua: 2022-09-19).
* ↑ «Tiedenaisia - Vetenskapskvinnor - Women of Learning» www.mv.helsinki.fi.

## Kanpo estekak

* Datuak: Q5761896
# Hill-topping

Hill-topping hainbat intsektuk ugaltzeko duten portaera berezia azaltzen duen kontzeptua da. Intsektu arrek gorantz egiten dute hegan eta altueraren araberako ugalketa hautespena gertatzen da. Tximeletatan ikusi da batez ere, baina burruntzien, erlastarren, liztorren, kakalardoen eta eulien espezie batzuek ere egiten dute.

## Deskribapena

Intsektu arrek gorantz egiten dute hegan eta muino baten tontorrera edo zuhaitz garaienaren puntara iristean bertan gelditzen dira. Haien artean lehiaketa sortzen da eremu onenak eskuratu eta lurraldeak osatzeko. Ondoren emeak hasten dira gorantz hegan. Dirudienez garaiera handienean dagoen arra da desiratuena, indartsuena dela kontsideratzen baitute, eta beraz genetikoki egokiena izango dela.
Barreiatuta bizi diren tximeleta espezie bakartientzat estrategia egokia da eremu batean kontzentratzeko aukera ematen dielako eta horrela ugalketaren arrakasta ziurtatzen delako.
Zuhaitz altuetan gertatzen loraldia egon liteke portaera honen oinarrian.

## Bitxikeria

Acraea generoko hainbat espezietako arrak Wolbachia bakterioak infektatzen dituenean emeek gorantz egiten dute baina ez dute arrik aurkitzen eta ez da ernalketarik gertatzen.

## Erreferentziak

* 1 2 3 4 (Ingelesez) rcannon992. (2020-02-29). «Love in high place: hilltopping butterflies» Ray Cannon's nature notes (Noiz kontsultatua: 2023-05-09).
* ↑ Alcock, J.. (1987). Leks and hilltopping in insects. J. Nat. Hist.21:, 319-328 or..
* ↑ Jiggins, Francis M.. (2002). Widespread ‘hilltopping’ in Acraea butterflies and the origin of sex-role-reversed swarming in Acraea encedon and A. encedana. Afr. J. Ecol. 40:, 228-231 or..

## Kanpo estekak

* Datuak: Q1526507
# Hill City (Hego Dakota)

Hill City Ameriketako Estatu Batuetako hiri bat da. Pennington konderrian kokatuta dago, Hego Dakota estatuan. 872 biztanle ditu, 3,275939 kilometro koadroko azaleran banatuta.

## Ikus, gainera

* Pennington konderria

## Kanpo estekak

* Datuak: Q2230607
* Multimedia: Hill City, South Dakota / Q2230607
# Hilkutxa

Hilkutxa edo zerraldoa zurez edota harriz egindako kutxa da, non hildakoen gorpuak sartzen diren. Zerraldoen erabilera Antzinako Egiptoarren kulturatik dator, non gorpuak kutxetan sartzen zituzten.
Hilkutxek erlijio-zeinuak izaten dituzte, hildakoaren fedearen arabera.

## Ikus, gainera

* Sarkofago
* Hipogeo
* Eskatologia

## Kanpo estekak

* Datuak: Q184418
* Multimedia: Coffins / Q184418
# Hill 'n Dale (Florida)

Hill 'n Dale Ameriketako Estatu Batuetako erroldak esleitutako leku bat da. Hernando konderrian dago, Florida estatuan. 2.212 biztanle ditu, 5,69759 kilometro koadroko azaleran banatuta.

## Ikus, gainera

* Hernando konderria

## Kanpo estekak

* Datuak: Q2570687
# Hill City (Kansas)

Hill City Kansasko hiri bat da. Graham konderrian kokatua dago. 2010ean 1.474 biztanle zituen, 2,59 kilometro koadrotan banatuta.

## Ikus, gainera

* Graham konderria

## Kanpo estekak

* Datuak: Q281317
# Ibilgu

    Artikulu hau ibaien ezaugarriari buruzkoa da; beste esanahietarako, ikus «Ibilgu (argipena)».
Ibilgua edo (ibai-)ohea ibai edo beste ur-bide bateko ura doan bidea da.
Ibai-ohea aldakorra izan daiteke sasoiaren edo beste arrazoi batzuen arabera:
* ibai-ohe handia, uraldia denean, emari handiena uholdea izan gabe
* ibai-ohe txikia, emaria urriena denean.

## Ibaiaren tarteak

Ibaietan hiru zati bereizten dira: goi-ibilgua, erdiko-ibilgua eta behe-ibilgua:
* Goi-ibilguan ibaiak malda handia izaten du, gehienetan alde menditsuetan egoten delako, eta ur-lasterra oso handia izaten da. Ondorioz, higadura oso handia denez, ibaia tamaina handiko higakinak garraiatzeko gai da.
* Erdiko ibilguan malda txikiagoa da eta ur-lasterra lasaiagoa izaten da. Hori dela eta, higadura ez da horren handia izaten, baina ibaiak partikula finak garraiatzen ditu.
* Behe-ibilguan, ibaiaren malda oso txikia da eta ur-lasterra ere halakoa da. Abiadura txikia denez, urak ezin ditu daramatzan partikulak garraiatu eta hondoan edo ertzetan metatu egiten dira. Beraz, ibaiaren behe-ibilguan sedimentazioa izaten da nagusi.

## Ikus, gainera

* Emaria
* Uholde-lautada

## Kanpo estekak

* Datuak: Q1429491
* Multimedia: Stream beds / Q1429491
# Ibilgu (argipena)

Ibilgu hitzak adiera zenbait ditu:
* ibilgu edo korridorea, eraikinetan gela batetik bestera joateko diren espazio luzeak;
* ibai-ibilgua edo ibai-ohea, ibai edo erreka batean ura doan bidea;
* ibilgu geografikoa, puntu batetik bestera joateko garraio azpiegiturak biltzen dituen eskualdea.
# Ibilketa atletiko

Ibilketa atletikoa korrika edo lasterka egin gabe ahalik eta azkarren oinez ibiltzean datzan atletismoaren disziplinari deritzo. Ibilketa eta lasterketaren muga atletaren bi oinek lurzoruarekin kontaktua galtzean dago. Azken hau gertatuz gero, jada atleta korrika edo lasterka dabilela jo ohi da (ibilketarien hizkeran: hegan edota "airean"), horrek ibilketa atletiko frogetan zigorra izan ohi du.
Ez da oinezko lasterketarekin nahastu behar, atletismoaren disziplina horretan bi oinak lurzorutik une berean altxa baidaitezke, ezta kale ibilketa eta ipar martxarekin ere, hauetan ez baita ez korrika ezta ibilketarik burutzen.

## Probak

Probak honakoa dira:
* Gizonezkoak: 20 km (errepidea), 30 km (pista), 50 km (pista) eta 50 km (errepidea).
* Emakumezkoak: 5 km (pista), 10 km (pista), 20 km (pista) eta 20 km (errepidea).

## Kanpo estekak

* Datuak: Q202391
* Multimedia: Race walking / Q202391
# Ibiltari Zuria

Ibiltari Zuria, George R. R. Martin idazlearen A Song of Ice and Fire eleberri saileko eta Game of Thrones telesaileko izaki bat da, azken horretan Spencer Wilding, Ross Mullan eta Tim Loane aktoreek antzeztu zuten.
Harresiaz haratago bizi eta gizateriarentzako mehatxua suposatzen duten izakiak dira.
* Datuak: Q23807848
* Multimedia: White Walkers / Q23807848
# Ibiltaria laino-itsasoaren gainean

Ibiltaria laino-itsasoaren gainean (alemanez: Der Wanderer über dem Nebelmeer) margolana, Caspar David Friedrich alemaniar margolari erromantikoaren margolan ezaguna da. 1818. urtean burutua, oihal gainean olioz egindakoa, bere neurriak hauek dira: 74,8 cm zabal eta 94,8 cm altuera. Gaur egun, Kunsthalle erti-museoan dago ikusgai, Hanburgon (Alemania).
Margolan honetan ageri den pertsonaia, bidaiari bat, Friedrich bera omen da; mendi baten goiko aldean zutik dirau, azpiko itsaso lainoari so. Bidaiaria aurrera begira dago eta atzetik dakusagu. Burutik oinetara beltzez jantzita, oin bat aurrera dauka eta makil batean bermatua dago. Laino artean urrutiko mendien gailurrak ikus daitezke. Zeruak margolanaren zati handi bat hartzen du eta Suitzako Saxonia eskualdeko ikuspegia da.

## Hausnarketa

Margolan honek Erromantizismoa eta ikuspegien margolanen arauak kontuan hartzen ditu. Hala bada, Friedrich egindako beste lanen antzekoa da; antza, leku bakartu eta paregabeetan egotea erakartzen zuen, hala nola, itsas ertzean, mendi gailurrean edo ur-jauzi baten goiko aldean.
Gehienbat kolore hotzak darabil: beltza erdiko figuran, marroi iluna harkaitzetan eta grisa eta zuria behe-laino eta zeruan. Kolore bero bakarrak lehen planoan ageri dira. Horrela bada, kolore bero hauek aurre aldean jarrita eta hotzak atzeko aldean perspektiba kromatikoa lortuko du. Horrez gain, aurreko planoa iluna denez eta atzekoa distiratsua, Friedrichek aireko perspektiba lortuko du.
Urteak igaro ahala, adierazpen pertsonala, fisikoki eta espiritualki bakarrik egotera lotu zituen eta hau gero eta nabarmenagoa egin zen bere margolanetan.
Friedrichen izadiarekiko grina oso agerikoa da bere lanetan. Esaterako 1818 urtean margotutako Rügeneko Labar Zuriak margolanean gizon bat zutik eta emakume bat eserita ikuspegiari begira ageri dira eta bitartean beste gizon bat, belauniko amildegi altu baten ertzean, ozeanoaren infinitura so dago . Biak ala biak ezkon ezteietan Rügenera egindako bidaian egin zituen. Garai hartan egindako margolanak hausnarketa eta begiespena adierazten dute. Honen beste adibide bat Izotzezko itsasoa margolanean aurki dezakegu, aurre aldean hondakin masa handiak ageri dira eta erdi alden eta atzeko aldean, hondakin pila antzekoak, ugariak, paisaia izoztua dirudiena zikinduz. Koadroaren estiloak erromantizismoko misterioa kutsua adierazten du.

## Sinbolismoa

Caspar David Friedrichen gainontzeko lanek ez dira paisaia hutsa, beti ere esangura sinboliko bat dute.

## Kanpo-estekak

* www.freenet.de (Paisaia arima) (alemanez)
* www.kzg.de (Caspar David Friedrich, Wanderer über dem Nebelmeer) (alemanez)
* www.geometric-art.de (alemanez)
* www.kusem.de (Itsasoa laino eta gabe walker) (alemanez)
* Idrobo, Carlos (2012), berak Utzi, ... Figura Wanderer batean, nietzscheren Ere sprach Zaratustra, eta Caspar David Friedrich"s Der Wanderer über dem Nebelmeer, in: Nietzsche-Studien Banda 41, Heft 1, Seiten 78-103, ISSN (Online) 1613-0790, ISSN (Inprimatu) 0342-1422, DOI: 10.1515/niet.2012.41.1.78, 2012ko azaroaren.
* Datuak: Q311243
* Multimedia: Wanderer über dem Nebelmeer (Caspar David Friedrich) / Q311243
# Ibilita ikasten da erortzen

Ibilita ikasten da erortzen Ze Esatek! musika taldearen seigarren diskoa da, estudioko bosgarrena. 2017ean argitaratu zuten.

## Partaideak

* Jabi Rodil (ahotsa)
* Mikel Albisu (ahotsa)
* Unai Arzelus (baxua, ahotsak)
* Antton Albizu (tronpeta, ahotsak)
* Manex Berzosa (tronboia, ahotsak)
* Jokin Gilisagasti (bateria, ahotsak)
* Iñaki Rodriguez 'Vierbu' (gitarra, ahotsak)
* Julen Valderrama (gitarra, ahotsak)

## Grabaketa eta abestiak

Haritz Harreguy soinu teknikariarekin Higain estudioan (Usurbil) grabatu zen diskoa

## Azala

Ze Esatek! taldeak berak sortu zuen , Zirrikitu-ren laguntzarekin.

## Kantuen zerrenda

* Ezin zaitut jasan
* Kosta ala kosta
* Summer of '74 (Hitzak: Joseba Sarrionandia)
* Zapaiatik zintzilik
* Ilunetik argira eta buelta
* Jonky rolari
* Working Class
* Saminaren ederra
* Bagoaz

## Erreferentziak

* ↑ Ze esatek!. (2017). «Ibilita ikasten da erortzen» www.badok.eus (Noiz kontsultatua: 2022-09-27).

## Kanpo estekak

* Datuak: Q114246610
# Ibilgetu material

Ibilgetu materialak aktibo ez-korronteko elementu ukigarriak dira. Jarduera produktibo eta iraunkorrean erabiltzen diren ondasunak dira eta orokorrean zehaztutako bizitza erabilgarria dute. Espainiako kontu-taulako 21. taldean sailkatzen dira. Materialak direnez, inmobilizatu egin daitezke, ordainketa-etena eta hatzekodunen lehiaketa dagoenean. Horien amortizazioa edozein unetan eten daiteke edo handitu, enpresak bere irabazi-helburuetarako egoki ikusten duenean.

## Ibilgetu materialaren kontuak

Hauek dira 21. taldean topatu ditzazkegun kontuak:
* 210. Lurrak eta ondasun naturalak: landa-etxaldeak, hirikoak ez diren bestelako lurrak, meatokiak eta harrobiak... sartzen dira talde honetan.
* 211. Eraikuntzak: enpresaren ekoizpen-jardueran erabiltzen diren eraikinak dira.
* 212. Instalazio teknikoak: ekoizpen-prozesuan erabilera espezializatua duten unitateak dira: eraikinak, makineria, materialak, piezak, informatika-sistemak… Instalazio tekniko berezi horietarako behar diren ordezko piezak ere talde honetan sartzen dira.
* 213. Makineria: produktuak ekoizteko erabiltzen diren makinen edo ekipamenduko ondasunen multzoa da. Bertan, barne-garraio elementuak sartuko dira; hau da, enpresatik kanpora irten gabe, pertsonak, animaliak eta salgaiak garraiatzeko erabiltzen direnak.
* 214. Tresneria: makinekin batera edo autonomoki erabiltzen den tresna eta erremintak sartzen dira hamen.
* 215. Beste zenbait instalazio: Funtzionamendurako elkarri behin betiko lotutako eta amortizazio-erritmo bereko elementuen multzoak, 212 kontuan adierazitakoez bestelakoak; mota horretako instalazioentzat bakarrk balio duten ordezko piezak edo aldagarriak ere hamen sartuko dira.
* 216. Altzariak: bulegoko materiala, altzariak, eta ekipamenduen multzoa da.
* 217. Informazioa prozesatzeko ekipamenduak: ordenagailuak eta gainerako ekipo elektronikoak.
* 218. Garraio elementuak: enpresatik kanpo, pertsonak, animaliak eta salgaiak garraiatzeko erabil daitezkeen mota guztietako ibilgailuak.
* 219. Bestelako ibilgetu materiala: 21 azpitaldeko gainerako kontuetan sartu ezin diren bestelako ibilgetu material guztiak. Kontu honetan sartuko dira dituzten ezaugarriengatik ibilgetutzat jotzen diren ontziki eta enbalajeak eta urtebetetik gorako biltegiratze-zikloa duten ordezko piezak.

## Erreferentziak

(Euskaraz) Aldazabal Etxeberria, M. Edurne; Ipiñazar Petralanda, Izaskun; Saitua Iribar, Ainhoa (2010, Euskal Herriko Unibertsitateko Argitalpen Zerbitzua), Kontabilitate plan orokorra, 232-233. orrialdeak.

## Kanpo estekak

* Datuak: Q31188303
# Ilija

Ilija Eslovakiako udalerri bat da, Banská Štiavnicako barrutian kokatuta. 10,63 km²ko azalera du eta 345 biztanle 2017ko datuen arabera.

## Historia

Idatzizko lehen aipamena 1266. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1018655
* Multimedia: Ilija / Q1018655
Banská Štiavnicako barrutiko udalerriak :
HiriakBanská ŠtiavnicaHerriakBadín • Baláže • Baďan • Banská Belá • Banský Studenec • Beluj • Dekýš • Ilija • Kozelník • Močiar • Počúvadlo • Podhorie • Prenčov • Svätý Anton • Štiavnické Bane • Vysoká :